google/wiki40b huggingface dataset:
Aegviidu raudteejaam

Aegviidu raudteejaam (saksa Charlottenhof) on raudteejaam Harju maakonnas Aegviidu alevvallas Tallinnast 56 km kaugusel idas, Aegviidu rongidel lõpp-peatus. Elektrirong sõidab Balti jaamast Aegviitu umbes 49 minutit. Jaamas peatuvad kõik Elroni rongid, välja arvatud ekspressrongid.
Tallinna poolt tulles on Tallinna–Aegviidu rongidel eelmine peatus Mustjõe, teistel Aegviidus peatuvatel rongidel Kehra. Narva ja Tartu rongidel on järgmine peatus Nelijärve. Jaamas saab ka kaupa rongidele ja neilt maha laadida. Piletihinnalt kuulub jaam IV tsooni.
Jaamas on kaks teedevahelist madalat 150 meetri pikkust perrooni. Jaamast läänes ületab raudteed Jägala–Käravete maantee (ka Piibe maantee). Raudteejaama juurest algavad suusarajad/matkarajad Jänedale ja Kõrvemaale.

Ajalugu

Aegviidu raudteejaam rajati 1870. aastal seoses Tallinna–Narva raudtee (Balti raudtee) rajamisega. Jaam jäi avamisel Ambla kihelkonda Aru mõisa maadele ja asus selle Aegviidu karjamõisa juures. 1978 jõudis Aegviitu elektriraudtee. Sellest ajast on Aegviidu elektrirongide lõpp-peatus. Elektriliinid lõpevad perroonidest mõnisada meetrit idas.

Jaamahooned

Aegviidu jaamahoone valmis koos jaamaga tüüpprojekti järgi. Kahekorruseline puuhoone ehitati sarnaselt näiteks Paldiski, Raasiku, Kabala jmt jaamahoonega. Historitsistlikku jaamakompleksi kuulusid Aegviidu jaama peahoone, punastest tellistest Aegviidu jaama veetorn, vedurikuur, kaks teenistujate elamut, lammutatud pagasihoone, tualett, küttekuur ja jääkelder. Jaamahoonest eemal, Mustjõe ääres, asub pumbamaja. Kordatehtud jaamahoone on kasutusel tänini ning seal töötab restoran Vana Waksal.
Audrey Magee

Audrey Magee (sündinud 1966) on iiri kirjanik ja ajakirjanik.

Eluloolist

Ta on õppinud Dublini ülikoolides saksa ja prantsuse keelt (University College Dublin) ja ajakirjandust (Dublin City University). Audrey Magee on teinud 12 aastat ajakirjanikuna kaastööd mitmetele väljaannetele (The Times, The Observer, The Irish Times, The Guardian). Elab abikaasa ja kolme lapsega Wicklows.

Looming

Magee debüütromaan "The Undertaking" (2013) jõudis 2014. aastal rahvusvaheliselt tunnustatud Naiste Kirjandusauhinna (Women's Prize for Fiction) lõppvalikusse. 2015. aastal jõudis raamat Walter Scotti nimelise ajaloolise ilukirjanduse auhinna (Walter Scott Prize) ja 2016. aastal Dublini rahvusvahelise kirjandusauhinna (International Dublin Literary Award) kandidaatide hulka.
Romaan on ilmunud eesti keeles Tiina Tariku tõlkes pealkirjaga "Avantüür" (Petrone Print, 2016). Audrey Magee külastas 2016. aastal Prima Vista kirjandusfestivali, samas toimus ka romaani eestikeelse tõlke esitlus.
"Avantüür" on ajalooline romaan, mille tegevus toimub Teise maailmasõja ajal paralleelselt Berliinis ning Stalingradis. Samavõrd on tegu armastusromaaniga. Teose peategelasteks on värske noorpaar Peter ja Katharina, kes sõlmivad puhtalt praktilistel kaalutlustel tollal üsna levinud fiktiivse abielu. Selline mugavusabielu võimaldas sõduritel saada sõjategevusest mitmenädalast abielupuhkust ning tagas tagalasse jäänud naisele pensioni juhul, kui mees sõjas surma sai. Seejärel noored aga armuvad ning Katharina lubadus mees koju tagasi oodata aitab Peteril sõjast eluga välja tulla. Väga oluline teema selles romaanis on moraalne korrumpeerumine, mis ei jäta puudutamata kumbagi peategelast. Kas valitseva võimu soosingu ärakasutamine oma elu edendamiseks on õigustatud ja kuhu see võib välja viia? Autor ei kirjuta kangelastest ega kangelaslikkusest, vaid lihtsa inimese elusaatusest erakordsetes tingimustes, uurides ebainimlikkuse võimalikkust igaühes meist. Autor hoidub hinnangutest ja säilitab teatud distantsi oma tegelastest.
Kadri Humal-Ayal

Kadri Humal-Ayal (sündinud 1971 Tartus) on Eesti aukonsul Keenias (aastast 2009, Nairobis).
West Side'i lugu

Tegevustik

Tegevus toimub 1950. aastate New Yorgis ning jutustab kahe eri rahvusest noortekamba kultuuritaustast ja nende omavahelistest suhetest. Peategelane Tony, kes kuulub ameeriklaste kampa, armub Mariasse, kes on puertoriikolaste kamba liidri õde.
Harri Otsa

Harri Otsa (3. november 1926 Tallinn – 30. oktoober 2001) oli eesti helilooja.
Õppis 1946–1948 Tallinna Muusikakoolis muusikateooriat. 
1953. aastal lõpetas kompositsioonierialal (Mart Saare klassis) Tallinna Riikliku Konservatooriumi. 
1953–1959 oli Otsa muusikaalajuhataja Draamateatris. Töötas 1953–1962 Tallinna Muusikakoolis ja 1962–1988 Tallinna Konservatooriumis muusikateoreetiliste ainete õppejõuna.
Talladega maakond

Ajalugu

Maakond moodustati 1832. aastal.

Rahvastik

Elanike arv oli 2010. aasta rahvaloenduse järgi 82 291.
Villu Ojassalu

Villu Ojassalu (5. aprill 1931 Sillaotsa talu, Võisiku vald, Viljandimaa - 11. september 2019) oli eesti sporditegelene.
Ta lõpetas 1951. aastal Põltsamaa Keskkooli.
Ta töötas 1954–1955 Põltsamaa Keskkooli kehalise kasvatuse õpetajana, 1955–1959 Põltsamaa rajooni spordikomitee esimehena, 1959–1962 Põltsamaa Jõu rajooninõukogu esimehena, 1965–1967 Jõgeva Jõu tõstetreenerina, 1967–1981 Põltsamaa EPT spordijuhina.
Ta oli aastatel 2002–2005 Põltsamaa linnavolikogu liige Eestimaa Rahvaliidu saadikuna, aastatel 2009–2013 linnavolikogu asendusliige valimisliidu Meie Põltsamaa nimekirjas.
Ta suri 11. septembril 2019 ja maeti 15. septembril Põltsamaa uuele õigeusu kalmistule.
Darja Tkatšenko

Darja Tkatšenko (ukraina Дарія Олександрівна Ткаченко, vene Дарья Александровна Ткаченко; sündinud 21. detsembril 1983 Thorezis, Donetski oblastis) on Ukraina päritolu Venemaa kabetaja, rahvusvaheline suurmeister ning Ukraina teeneline meistersportlane (2005).
Ta on neljakordne maailmameister aastatest 2005, 2006, 2008 ja 2011 ning  ka kahekordne Euroopa meister (2004 ja 2006). Samuti võitis ta 2016. aasta naiste maailmameistrivõistlused türgi kabes.
Juunioride vanuseklassis tuli ta samuti maailmameistriks (2001) ning kahel korral enne seda ka Euroopa meistriks (1999, 2000).
2015. aastast elab ta Moskvas ning esindab rahvusvahelistel võistlustel Venemaad. 2016. aastal sai ta Venemaa kodakondsuse.
All Time Low

Ajalugu

Alex Gaskarth ja Jack Barakat panid bändile aluse Baltimore'i maakonnas. Nende muusikat mõjutasid Green Day ja Blink-182. Pisut hiljem liitusid nende bändiga basskitarrist Zack Merrick ja trummar Rian Dawson. Sel ajal käisid nad kõik veel keskkoolis. Koolivaheaegadel käis bänd turneedel ida- ja lõunarannikul. Nende esimene EP "The Three Words to Remember in Dealing with the End" ilmus Emerald Moon Recordsi all 1. oktoobril 2004. Aasta hiljem andsid nad välja albumi "The Party Scene".
14. veebruaril 2006, vaid mõni kuu enne keskkooli lõpetamist, kirjutasid nad alla lepingu Hopeless Recordsiga. Paar kuud hiljem anti välja EP "Put Up or Shut Up", millel kõlasid uusversioonid lauludest "The Party Scene'il" ja kaks uut lugu.
Pärast "Put Up or Shut Upi" promomist hakkas bänd 18. aprillil 2007 lindistama albumit "So Wrong, It's Right", mille produtseeris Matt Squire. Album ilmus sama aasta 25. septembril. Seda saatis edu ja videoid näidati ka MTV-s.
All Time Low TRL debüüt oli 12. veebruaril 2008.
2008. aasta septembris nimetas ajakiri Grammy Awards All Time Low aasta bändiks ning bänd oli nende 2009. aasta jaanuarinumbri esikaanel.
Tallinna Psühhiaatriakliinik

SA Põhja-Eesti Regionaalhaigla Psühhiaatriakliinik on psühhiaatriahaigla Merimetsa asumis kunagise Seewaldi suvemõisa territooriumil. 
Suvemõisa kinkis paruness Marie Girard de Soucanton 1898. aastal Eestimaa Kubermangu Vaimuhaigete Hooldamise Seltsile ning seal avati haigla 1903. aastal. Aastatel 1911–1945 kandis psühhiaatriakliinik ametlikult nime Närvi- ja Vaimuhaiguste Haigla "Seewald". Selle järgi on rahvasuus nii praegust SA Põhja-Eesti Regionaalhaigla Psühhiaatriakliinikut kui ka samas kohas pärast Teist maailmasõda paiknenud samalaadseid raviasutusi kutsutud ka Seevaldiks, vahel on kasutatud nimetust "seevald" ka psühhiaatriakliinikute kohta üldiselt.
Axel von Howeni (1845–1911) koostatud planeeringu alusel ehitatud haiglakompleks; meeste ja naiste ravila, majandushoone ja masinahoone. Seewaldi suvemõisa peahoone ehitati ümber peaarsti elamuks. Kuur, tõllakuur, jääkelder ja elamud kohandati ümber haigla tarbeks. Haigla avati 1903. aasta sügisel. 1909. aastaks valmisid kinnistul täiendavalt neli ravihoonet; kaks naistele ja kaks meestele, mille arhitektid olid Jacques Gustav-Adolf Rosenbaum-Ehrenbusch (1878–1944), Ernst Boustedt (1877–1931) ja Erich Jacoby (1885–1941). 1913. aastal projekteeris insener Anton Uesson (1879–1942) ühekorruselise elamu personalile ja juurdeehitise varasemale hoonele. 1920. aastatel tegeles hoonete ümberehitamisega arhitekt Franz De Vries. 1970.–1980. aastatel ehitati uus polikliinikuhoone, arhitekt oli Tiit Tomiste.
Reola raudteejaam

Reola raudteejaam on raudteejaam Tartu–Koidula raudteeliinil Tartumaal Kambja vallas Tõõraste külas. Jaamas võib toimuda ka kaupade rongidele ning neilt maha laadimine.
Avamisel jäi jaam Vana-Kuuste valda. 1950. aastate lõpus ehitati raudteepeatuse juurde ristkülikukujulise põhiplaaniga ühekorruseline ülimadala kelpkatusega jaamahoone.
Rahvusvaheline Suusaföderatsioon

Rahvusvaheline Suusaföderatsioon (Fédération Internationale de Ski ehk lühendatult FIS) on peamine suusaspordi alasid hõlmav organisatsioon maailmas. See loodi 2. veebruaril 1924 Prantsusmaal Chamonix's, kus samal ajal toimusid ka esimesed taliolümpiamängud.
FIS-i peakorter asub alates 1972. aastast Bernis. 1925. aastal hakati korraldama FIS-i iga-aastase kongressi ajal niinimetatud kongressimänge, mis on hiljem taganjärele tunnistatud maailmameistrivõistlusteks. Esimesed ametlikud maailmameistrivõistlused peeti 1937. aastal.
FIS juhib rahvusvahelises ulatuses kõiki suusaspordialasid peale laskesuusatamise.
Eesti on FIS-is esindatud Eesti Suusaliidu kaudu.
Juornaankylä

Juornaankylä (rootsi keeles Jordansböle) on küla Soomes Lõuna-Soome läänis Uusimaa maakonnas Askola vallas, Myrskylä valla lähedal ja 20 km kaugusel Porvoost.
Elanike arv on 200.
Rootsi Etnograafiamuuseum

Rootsi Etnograafiamuuseum (rootsi keeles Etnografiska museet) on Stockholmis aadressil Djurgårdsbrunnsvägen 34 asuv etnograafiamuuseum.
Aastast 2016 on muuseumi eesotsas (rootsi keeles överintendent) Ann Follin.
Muuseum sai iseseisvaks üksuseks 1900. Varem oli see Kuningliku Teaduste Akadeemia üksus. 1935 nimetati muuseum Rootsi Etnograafiamuuseumiks.
Muuseumis on üle 200 000 arhivaali.
Urve Paaver

Urve Paaver (sündinud 21. septembril 1958 Tartus) on eesti proviisor, Tartu Ülikooli farmaatsia instituudi õppejõud ja teadlane, aastast 2018 farmatseutilise tehnoloogia dotsent.

Elulugu

Lõpetas 1976 Tartu 5. Keskkooli, 1981 TÜ arstiteaduskonna farmaatsia osakonna, M.Sc. org keemias (2006, TÜ), väitekiri "Eestis kasvava nõmm-liivatee eeterliku õli keemilise koostise analüüs ja droogi (Serpylli herba) vastavus Euroopa farmakopöa nõuetele". Urve Paaver, doktorikraad, 2015, (juh) Karin Kogermann; Jyrki Tapio Heinämäki, New perspectives for the amorphization and physical stabilization of poorly water-soluble drugs and understanding their dissolution behavior (Uued võimalused vees halvasti lahustuvate raviainete amorfse vormi saamiseks ja füüsikaliseks stabiliseerimiseks ning nende lahustumiskäitumise uurimine), Tartu Ülikool, Arstiteaduskond (https://dspace.ut.ee/handle/10062/49053). Lugenud farmakognoosia, meditsiinilise kaubatundmise, ravimtaimede kultiveerimise kursusi, praegu õpetab peamiselt farmatseutilist tehnoloogiat ja farmatseutilisi abiaineid; koostanud õppevahendeid.

Teadustöö

Uurimisvaldkonnad: Multifunktsionaalsete nanomeditsiiniliste süsteemide väljatöötamine ja kvaliteedi hindamine. Tahkete raviainete füsikokeemilised omadused ja nende modifitseerimise võimalused. Abiainete funktsionaalsusega seotud omaduste iseloomustamine farmatseutiliste ravimvormide valmistamiseks. Üle 140  publikatsiooni autor või kaasautor, koostanud õppevahendeid ja toimetanud "Koduapteegi käsiraamatu" ning kaks konverentsiteeside kogumikku.
Eesti Akadeemilise Farmaatsia Seltsi asutajaliige ja juhatuse liige.

Teoseid

https://www.etis.ee/CV/Urve_Paaver/est?tabId=Publications
Hunter Parrish

Hunter Parrish (sündinud 13. mail 1987 Richmondis) on USA näitleja.
Ta mängib sarjas "Weeds" Silas Botwinit.
Vips ja Sulli (joonisfilm)

Auhinnad

Film pälvis Golden Screen Awardi (saksa "Goldene Leinwand") 1982. Ta kandideeris ka Young Artist Awardile ja Saturn Awardile parima fantaasiafilmi kategoorias.
Kesk-Tšehhi maakond

Haldusjaotus

Maakonnas on 12 ringkonda 1148 vallaga.
Pärnu-Jaagupi koolimuuseum

Pärnu-Jaagupi koolimuuseum on Põhja-Pärnumaa vallas Pärnu-Jaagupi asulas asuv muuseum, mis kogub ja eksponeerib kohalikku kultuuripärandit.
Muuseum asutati 1985.
Upsijad

Upsijad on Tartus tegutsev rahvatantsurühm. Rühma juhib Katrin Reino. See rühm tantsib koos rahvatantsurühmaga Taara.
Rühm alustas tegevust 1982.
Rühm esines 2004 festivalil Europeade.
Gustav Matvei

Gustav Matvei (6. detsember 1895 Kuivajõe vald, Harjumaa – 29. november 1932 Lahepere laht) oli Eesti sõjaväelane (major).

Elukäik

Lõpetas Uuemõisa ministeeriumikooli. 1914. aastal asus sõjaväeteenistusse I lennuroodu Petrogradis. Samal aastal viidi üle Gutujevi saarel asunud merelennukooli. Komandeeriti sealt 1914. aasta detsembris õppima Petrogradi Polütehnikumi juures avatud õhusõidu teoreetilistele kursustele. Lõpetas kursused edukalt ning teenis seejärel mehaanikuna Petrogradi ja Bakuu Ohvitseride Merilennukoolides. 1917. aasta juunis lõpetas ka ise Bakuu Ohvitseride Merilennukooli ja omandas merelenduri kutse. 1917. aasta juulis määrati vanemallohvitserina teenistusse Baltimere laevastiku 2. õhusõidu brigaadi Soomes. Sama aasta oktoobris ülendatati lipnikuks. 
1918. aasta algul demobiliseeriti vene sõjaväest, sama aasta septembris mobiliseeriti uuesti punaste lennuväkke. 19. augustil 1919 lendas Matvei koos Põhja lennudivisjoni ülema Znamenskiga vesilennukil M-20 Onega jõel asunud punaste merelennubaasist Arhangelskisse inglaste poolele üle. Määrati septembrist 1919 teenima Onega poolsaarel asunud Murmanski õhusõidu divisjoni. Pärast briti ekspeditsioonikorpuse lahkumist oktoobris 1919 jäi teenima vene valgete Murmanski lennudivisjoni. 1920. aasta märtsi algul vallutasid punased Murmanski ning Matvei põgenes jalgsi Soome, sealt jõudis tagasi Eestisse augustis 1920. 
5. augustist 1920 määrati Matvei Lennuroodu merelennurühma lenduriks. 1. novembrist 1920 nimetati merelennurühma vanemaks ohvitseriks-instruktoriks. 1. jaanuarist 1921 nimetati merelennurühma ülema abiks. 1. juunil 1921 nimetati Lennurood Lennuväeks ning selle allüksused said salkadeks – maalennu- ja merelennusalgaks. 13. juunist 1923 määrati Matvei merelennusalga vanema ohvitseri kohusetäitjaks, 21. septembril 1923 merelennusalga töökodade juhataja kohusetäitjaks ning alates 22. oktoobrist 1923 samade töökodade juhatajaks.
13. märtsil 1924. määrati Matvei merelennusalga ülema ajutiseks kohusetäitjaks koos enda teenistusülesannete edasitäitmisega. 15. märtsil 1924 reorganiseeriti Lennurood Lennuväerügemendiks, merelennueskadrilli ülema kohuste täitjaks sai Gustav Matvei. Peale merelennueskadrilli likvideerimist 1927. aastal sai Lennukooli aviomotoristide klassi juhatajaks ja õppejõuks mootori- ja materjaliteaduste alal. Lennukooli ümberformeerimisel jäi samasse õppetöökoja ülemaks, kellena töötas kuni 1932. aastani. 
16. juulil 1932 formeeriti uuesti Inglismaalt ostetud Hawker Hart lennukeil merelennuüksus – üksik merelennusalk – ning Matvei määrati selle ülemaks. Hukkus teenistuskohuste täitmisel – nimelt toimetas Matvei veel kahe lennuki (lendurid Viktor Sihver ja Hans Ratas) saatel Soome visiidile Kaitseväe Staabi ülema Juhan Tõrvandi. Naastes lennukil nr. 149 Soomest, kaotas ta ülejäänud kaks lennukit silmist, eksis teelt ja maandus Lohusalu küla lähistel Lahepera lahe kaldakividel. Kuna ta oli lennuki ümbermineku ning siis lennukisse kinni jäämise kartuses enne rihmad lahti teinud, siis paiskus ta lennukist välja ning hukkus. Lennuk sai vaid kergelt viga ning remonditi hiljem.
Audru sild

Audru sild on sild Pärnu maakonnas Pärnu–Virtsu maanteel üle Sauga jõe. See on üks esimesi Eesti raudbetoonsildu. 
Silla ehitas 1910 Liivi- ja Eestimaa Maakultuuribüroo (insener A. Werner).
Gustaf V

Gustav V Eestis

Gustav V külastas Eestit mitmel korral. Esimene kord oli 30. aprillil 1908 (ukj).
Ta külastas Eestit ka 1929. aastal.
Ervin Roos

Ervin Roos (13. september 1908 Tartu – 25. juuni 1962 Lund) oli eesti keele- ja kirjandusteadlane, klassikaline filoloog.
Ta lõpetas 1933. aastal cum laude Tartu Ülikooli filosoofiateaduskonna klassikalise filoloogina ning töötas samas õppejõuna. 1935. aastal kaitses ta filosoofiamagistri kraadi kreeka filoloogia alal.
Juulis 1944 suundus Roos koos perega pagulasena Rootsi, kus sai tööd raamatukogudes. Ta jätkas õpinguid Uppsala ja Lundi Ülikoolis. Lundis kaitses ta 1951. aastal doktoriväitekirja "Die tragische Orchestik im Zerrbild der altattischen Komödie." Lühikest aega õpetas ta Lundi ülikoolis klassikalist muinasteadust.

Pere

Tema pojad on Naatan Roos (28.01.1934–21.11.1993), Paavo Roos (sündinud 31.07.1937) ja Aarand Roos (sündinud 28.05.1940).
Michael Dau

Michael Dau (surnud 1710 Pärnus) oli sakslasest Tartu ülikooli professor.
Ta oli Academia Gustavo-Carolinas alul ajaloo, siis teoreetilise filosoofia professor ja 1690–1704 retoorika- ja poeetikaprofessor.

Isiklikku

Tema tütre Christina (1695–1732) abikaasaks oli Rõngu Mihkli koguduse õpetaja Theophil Eichler.
Kaaruka

Kohalik seltsielu

Aastast 1998 on Kaaruka külavanem Malle Rooba. Alates 2000. aastast tegutseb Kaarukas külaselts. Selle eestvedamisel valmis 2005. aasta augustis küla vanasse kooli- ja vallamajja, hilisemasse pritsikuuri ja sovhoosi tsemendilattu rajatud seltsimaja, mis kandideeris Järvamaa aasta teole 2005 ja on järgnevatel aastatel muutnud küla seltsielu poolest lähikonna aktiivseimaks paigaks. Aastal 2005 kandideeris Kaaruka Järvamaa aasta küla tiitlile, pälvides koha esikolmikus (võitis Vao küla Koeru vallas, kolmikusse kuulus veel Sargvere küla Paide vallas).
Alates 2006. aastast on Roosna-Alliku valla kultuurielu üheks tipphetkeks igasuvised Kaarukas toimuvad seppade päevad, kus kogunevad ja annavad õpitube sepad üle Eesti ning esinevad tuntud muusikud ja ansamblid. 2007. aastal oli Kaaruka küla seltsimajas üleval Ly Lestbergi fotonäitus 2006. aasta seppade päevadest. Sama näitus oli üleval ka detsembris Riigikogus ja 2008. aastal Berliini kunstigaleriis.

Muu

Kaaruka küla on Eesti koondise jalgpallurite Urmas ja Meelis Rooba sünnikoht ning Wimbergi romaani "Lipamäe" peamine tegevuskoht.
Stetškini automaatpüstol

Stetškini automaatpüstol, lühend APS (Avtomaticheski Pistolet Stetškina = Автоматический Пистолет Стечкина), on Nõukogude Liidu valikulise tulega automaatpüstol. Disainer Igor Stetškin(Игорь Яковлевич Стечкин).
Stetškini automaatpüstol on Vene eriüksustes muutunud legendaarseks. See on ainuke Nõukogude Liidu päritolu relv, mida ei müüdud kunagi liidust välja, ka sõbralikele sotsialistlikele riikidele mitte. Ainukesed eksemplarid, mis Nõukogude Liidust välja jõudsid, olid Nikita Hruštšovi personaalsed kingitused "oma liiga" kaasvõitlejatele nagu Ernesto Che Guevarale ja Fidel Castrole. 
Esimestel mudelitel oli kabuur-kaba valmistatud puidust, hilisematel plastist. 
Seda relva on kutsutud ka Nõukogudemaa 1911-ks. Vene eriteenistustes on ta kasutusel siiamaani, hoolimata sellest, et võeti n-ö ametlikust relvastusest maha juba umbes 1975. aastal.
Viive Aamisepp

Viive Aamisepp (pärast abiellumist Viive Käro; sündinud 21. aprillil 1936) on eesti näitleja.
Aastatel 1961–2009 töötas ta Rakvere Teatris. Tema viimaseks etenduseks enne pensionile suundumist jäi "Cyrano de Bergerac".
Tema abikaasa on näitleja Volli Käro. Nende poeg on ajaloolane Allan Käro.
Kesklinn (Tartu)

Kesklinna linnaosa paikneb Tartu südalinnas Emajõe paremal kaldal. Kesklinna piirid on Veski tänav – Jakobi tänav – Kroonuaia tänav – Emajõgi – Aida tänav – Kalevi tänav – Pargi tänav – Tähe tänav – Väike-Tähe tänav – Võru tänav – Filosoofi tänav – Riia tänav – Kastani tänav – Näituse tänav. 
Kesklinna pindala on 180 ha ja seal elas Rahvastikuregistri andmeil 2012. aasta 1. jaanuari seisuga 6575 inimest.
2013. aasta 31. detsembri seisuga elas Kesklinnas 6517 inimest, neist 3718 naist ja 2799 meest. Kesklinna elanikest 675 olid vanuses 0–6 aastat, 805 vanuses 7–18 aastat, 3894 vanuses 19–64 aastat ja 1143 vähemalt 65-aastased. Linnaosa asustustihedus oli 3621 in/km². Kesklinnas elas 6,66% tartlastest.
Stephan Ernst Johann Mayer

Elulugu ja kutsealane tegevus

1993. aastal alustas õigusteaduste õpinguid Müncheni Ludwig Maximiliani Ülikoolis (LMU), mille lõpetas 1997. aastal juristide esimese riigieksamiga. Pärast praktikandiaega sooritas ta 2000. aastal ka teise riigieksami ning tegutseb alates 2009. aastast advokaadina Müncheni büroos Nachmann Vilgertshofer Scharf Barfuß Rechtsanwalts GmbH.

Erakondlik tegevus

Mayer oli 1994–2003 Altöttingi maakonna noorsooliidu Junge Unioni (JU) esimees. Alates 1997. aastast on ta Altöttingi maakonna CSU aseesimees ja kuulub samast ajast ka CSU Oberbayerni piirkonna juhatusse. Alates 2006. aastast on Mayer Ümberasustatud Isikute Liidu (UdV) liidumaa organisatsiooni aseesimees ning 2009. aastast CSU erakonna juhatuse liige.

Tegevus parlamendiliikmena

Mayer on alates 1996. aastast Neuöttingi (Oberbayern) linnavolikogu liige ja Altöttingi maakonna volikogu (Kreistagi) liige. Alates 2002. aastast on ta Saksamaa Liidupäeva liige.
2009. aasta Liidupäeva valimistel sai ta 60,7% esmastest häältest ning saavutas seega kogu Saksamaa ulatuses liikmetest paremuselt kolmanda tulemuse. Ta on 18. Saksamaa Liidupäeva siseasjade komisjoni ja spordikomisjoni korraline liige. Mayer on parlamendi kontrollorgani (PKGr) liige ning Saksa-Briti saadikurühma esimees. Asendusliikmena osaleb ta liikluse, ehituse ja linnaarenduse komisjonis ning NSA uurimiskomisjonis. Lisaks on Mayer liidumaa CSU parlamendirühma siseasjade, õiguse, spordi, vabatahtlike ametite, kultuuri ja meedia töörühma esimees.

Ühiskondlik tegevus

Stephan Mayer on alates 2010. aastast Saksamaa Liitvabariigi tsiviil- ja katastroofikaitse tehnilise abi organisatsiooni Technisches Hilfswerk-Bundesvereinigung e. V. president. Peale selle on ta Ümberasustatud Isikute Liidu (Bund der Vertriebenen) eestseisuse liige, mis on põgenemise, väljasaatmise või ümberasustamise tõttu oma kodukohast lahkuma pidanud saksa päritolu inimeste liitude katusorganisatsioon.
Rossi meri

Rossi meri on Lõuna-Jäämere või Vaikse ookeani osa, mis piirneb läänes Victoria maaga, lõunas Rossi jääbarjääriga ja idas Edward VII poolsaarega.
Rossi meri on kõige lõunapoolsem meri. Rossi šelfiliustiku kaudu toimusid esimesed lõunapooluse rünnakud 1911–1912 (Amundsen ja Scott).
Lasnamäe FC Ajax

Nimi

Aastatel 2003–2004 oli klubi nimeks F.C.A. Estel Tallinn.
Bülbüllased

Levik

Bülbüllased on looduslikult levinud Aafrikas (peale Sahara), Madagaskaril, Komooridel, Maskareenidel, Seišellidel, Lähis-Idas, Lõuna-Aasias, Jaapanis, Taiwanis ja Malai saarestikus (peale mõne Maluku saare ja Uus-Guinea). Mõnda liiki on introdutseeritud ka mujale.

Välimus

Bülbüllaste sulestik on kohev ja enamasti tagasihoidlikult oliivroheliste, kollaste või pruunide toonidega. Vähesed liigid on ereda värvusega. Bülbüllastel on suhteliselt laiad ja tömbi otsaga tiivad, keskmise pikkusega saba ning lühikesed ja nõrgad jalad.

Eluviisid

Bülbüllased asustavad kultuur- ja metsamaastikku. Nad toituvad peamiselt marjadest, ka seemnetest ja putukatest. Bülbüllased on monogaamsed. Kausja pesa ehitavad nad puu või põõsa okste vahele 1–15 meetri kõrgusele. Kurnas on 2–5 muna. Pärast pesitsusaega tegutsevad nad salkades.
Aatman

Aatman (varem eesti keeles atman; sanskriti ātman, paali attā 'ise') on brahmanismis inimese surematu ja muutumatu hing.